IRCP พุ่งชนซิลลิ่ง สวนข่าว”ยูฟ่าส์”ฟ้องเรียกค่าเสียหาย 300ลบ.-งบฯ Q3 ขาดทุนยับ
IRCP พุ่งชนซิลลิ่ง สวนข่าว "ยูฟ่าส์" ฟ้องเรียกค่าเสียหาย 300 ลบ.-งบฯ Q3 ขาดทุนยับ ล่าสุด ณ เวลา 16.15 น. อยู่ที่ 2.08 บาท บวก 0.48 บาท หรือ 30% สูงสุดที่ 2.08 บาท ต่ำสุดที่ 1.60 บาท ราคา Ceiling อยู่ที่ 2.08 บาท ด้วยมูลค่าซื้อขาย 38.29 ล้านบาท
21 พ.ย. 2560

ผู้สื่อข่าวรายงานว่า บริษัท อินเตอร์เนชั่นแนล รีเสิรซ คอร์ปอเรชั่น จำกัด (มหาชน) หรือ IRCP ล่าสุด ณ เวลา 16.15 น. อยู่ที่ 2.08 บาท บวก 0.48 บาท หรือ 30% สูงสุดที่ 2.08 บาท ต่ำสุดที่ 1.60 บาท ราคา Ceiling อยู่ที่ 2.08 บาท ด้วยมูลค่าซื้อขาย 38.29 ล้านบาท ขณะที่ดัชนีตลาดหุ้นไทยโดยรวมลบ 0.02%

ทั้งนี้ราคาหุ้น IRCP ปรับตัวขึ้นแรง แม้บริษัทจะอยู่ในระหว่างบริษัท ยูฟ่าส์ (ประเทศไทย) จำกัด ฟ้องร้องต่อศาลทรัพย์สินทางปัญญาและการค้าระหว่างประเทศกลางในข้อหาละเมิดลิขสิทธิ์และเรียกค่าเสียหายเป็นจำนวน 333,777,568 บาทพร้อมดอกเบี้ยอัตรา 7.5% ต่อปี
โดยเมื่อวันที่ 15 พ.ย.60 บริษัทแจ้งต่อตลาดหลักทรัพย์แห่งประเทศไทย (ตลท.) ว่า เมื่อวันที่ 21 ส.ค.60 บริษัท ยูฟ่าส์ (ประเทศไทย) จำกัด ในฐานะโจทก์ในคดีได้ยื่นฟ้องบริษัทฯ และจำเลยอีก 5 ราย โดยบริษัทฯ เป็นจำเลยที่ 6 ต่อศาลทรัพย์สินทางปัญญาและการค้าระหว่างประเทศกลางในข้อหาละเมิดลิขสิทธิ์และเรียกค่าเสียหายเป็นจำนวน 333,777,568 บาท พร้อมดอกเบี้ยอัตรา 7.5% ต่อปีจากต้นเงินดังกล่าว นับจากวันฟ้องจนกว่าจะชำระแล้วเสร็จ และค่าเสียหายจากการใช้ประโยชน์ลิขสิทธิ์เดือนละ 10 ล้านบาท นับจากวันฟ้องเป็นต้นไปจนกว่าจะหยุดการละเมิดลิขสิทธิ์
ทั้งนี้ เนื่องจากคดีดังกล่าวยังไม่มีการพิจารณาและอยู่ระหว่างการให้บริษัทฯ ยื่นคำให้การต่อศาลภายในวันที่ 9 ธ.ค.60 อย่างไรก็ตามผู้บริหารของบริษัทฯ เชื่อมั่นว่าบริษัทฯจะไม่ได้รับค่าเสียหายอย่างเป็นสาระสำคัญจากคดีฟ้องร้องดังกล่าว บริษัทฯจึงยังมิได้บันทึกประมาณการหนี้สินที่อาจจะเกิดขึ้นไว้ในบัญชีและหากมีความคืบหน้าใดๆ ที่เกี่ยวกับคดีความดังกล่าว บริษัทจะแจ้งให้ทราบต่อไป
ขณะที่ IRCP รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย.60 และงวด 9 เดือน 2560 มีผลขาดทุนสุทธิดังนี้

โดยผลการดำเนินงานในไตรมาสดังกล่าวมีผลขาดทุนสุทธิต้นทุนขาย และค่าใช้จ่ายเพิ่มขึ้น
 
 